Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 769/12/2202	Galanta, 12.2.2013
EEČ : 2-17-47-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec maloletej XXXXX, nar. 26. 06. 1995, ktorá bola rozsudkom Okresného súdu v Galante sp. zn. XXXXX zo d¨ľa 30. 01. 1996 zverená do výchovy a opatery matke XXXXX, hoci mu zo Zákona o rodine vyplýva povinnosť vyživovať svoje dieťa, pričom rozsah vyživovacej povinnosti mu bol určený rozsudkom Okresného súdu Galanta pod č. k. XXXXX zo d¨ľa 16. 12. 2010, ktoré rozhodnutie nadobudlo právoplatnosť d¨ľom 23. 12. 2010, podľa ktorého bol povinný prispievať na výživu svojej dcéry sumou 100,- Eur mesačne počnúc d¨ľom 01. 09. 2010, vždy do 25 - teho d¨ľa toho ktorého mesiaca vopred k rukám matky, si svoju vyživovaciu povinnosť si v mieste trvalého bydliska a všade tam, kde sa zdržiaval riadne neplnil, čím mu vznikol dlh na výživnom za obdobie od 18. 07. 2012 do mesiaca január 2013 vrátane vo výške 700,- Eur, hoci bol v predchádzajúcich dvadsiatich štyroch mesiacoch za taký čin odsúdený rozsudkom Okresného súdu Galanta pod č. k. XXXXX zo d¨ľa 08. 02. 2012, právoplatným d¨ľom 08. 02. 2012,		
lebo zanikla trestnosť činu
Odôvodnenie:
Uznesením policajta Obvodného oddelenia Policajného zboru XXXXX sp. zn. XXXXX zo dňa 04. 12. 2012 bolo podľa § 206 ods. 1 Tr. por. vznesené obvinenie XXXXX za prečin zanedbanie povinnej výživy podľa § 207 ods. 1 Tr. zák. na tom skutkovom základe, ako je uvedené vo výrokovej časti uznesenia. V priebehu skráteného vyšetrovania bol vyšetrovateľom skutok právne kvalifikovaný ako prečin zanedbanie povinnej výživy podľa § 207 ods. 1, ods. 3  písm. c) Tr. zákona.

Počas skráteného vyšetrovania boli vo veci vypočutí: obvinený XXXXX                  a  svedkyňa - poškodená XXXXX.   
 
Obvinený vo svojej výpovedi uviedol, že je pravdou, že na svoju dcéru XXXXX neplatil výživné tak, ako mu to bolo kladené za vinu uznesením o vznesení obvinenia. Svoj nedoplatok na výživnom však chce splniť čo najskôr. 

Svedkyňa - poškodená XXXXX vo svojej výpovedi potvrdila neplnenie výživného obvineným. Zároveň uviedla, že na dcéru XXXXX neplnenie výživného obvineným nemalo trvalo nepriaznivé následky. Potvrdila, že so strany obvineného bol dodatočne v celom rozsahu uhradený dlh na výživnom za obdobie od 18. 07. 2012 do mesiaca január 2013 vrátene vo výške 700,- Eur.  

Do vyšetrovacieho spisu boli zabezpečené fotokópie poštových poukážok o zaplatení zameškaného výživného za obdobie od 18. 07. 2012 do mesiaca január 2013 vrátene vo výške 700,- Eur (č.l. 46 a 47 vyšetrovacieho spisu).  
               
Prečinu zanedbania povinnej výživy podľa § 207 odsek 1, ods. 3 písm. c) Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného, hoci bol v predchádzajúcich dvadsiatich štyroch mesiacoch za taký čin odsúdený.                 

Objektom trestného činu zanedbania povinnej výživy je nárok na výživu pokiaľ je založený na ustanoveniach zákona o rodine, teda priamo z neho vyplýva. 

Neplnením vyživovacej povinnosti sa rozumie stav, keď oprávnená osoba nedostane všetko, čo je obsahom vyživovacej povinnosti.        
                  
Z vyšetrovacieho spisu je zrejmé, že v uvedenom prípade došlo k naplneniu ustanovenia § 86 písm. a) Tr. zákona, podľa ktorého trestnosť trestného činu zanedbania povinnej výživy podľa § 207 Tr. zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Vykonaným dokazovaním bolo zistené                   a preukázané, že obvinený XXXXX uhradil dlh na výživnom, pričom dočasné neplnenie vyživovacej povinnosti nemalo na jeho dcéru XXXXX trvalo nepriaznivé následky. 

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 
   
Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor